## Sletning af uforståelige maskinoversatte tekster.
Det er nu praksis at maskinoversatte tekster med meget dårligt eller uforståeligt sprog slettes hurtigt. Kigger man i sletningsloggen kan se at i hvert fald , og gør dette. Imidlertid tyder sletningningsdiskussionen (som ikke er konkluderet endnu) for artiklen Jake Wesley Rogers på at der ikke er opbakning til at bruge dårligt sprog som en sletningsgrund. Teksten i artiklen var decideret uforståelig (for eksempel var ordet "EP" oversat til både "forlængede skuespil" og "udvidede stykke") indtil rettede sproget. Alligevel argumenterede flere for bevare artiklen i sin uforståelige form på grund notabilitet og mange artikler om personen på andre sprog. Jeg får det indtryk at hvis emnet er notabelt, så er artiklens sproglige kvalitet i nogens øjne uden betydning for om artiklens skal bevares.
Hvis det er den fremherskende holdning, bør administratorerne stoppe med at hurtigslette artikler med begrundelsen maskinoversættelse. -- () 26. okt. 2024, 16:31 (CEST)
Det forekommer mig, at man er begyndt med at flytte artikler, der ikke lever op til kvalitetskravene, til en underside til opretterens brugerside, hvis det er en registreret bruger. Hvad vi gør med ip-brugere (snart midlertidige brugere) ved jeg så ikke. Måske skulle vi genoverveje et kladdenavnerum? Vi bør ikke have maskinoversatte artikler i artikelnavnerummet. Det sænker Wikipedias kvalitet. - ( • ), 26. okt. 2024, 16:51 (CEST)
Jeg skal ærligt indrømme at jeg har slettet adskillige notable artikler på baggrund af det ringe sprog.
Det gør jeg fordi jeg ved at ingen gider slæbe sig igennem tilretning af sådan en artikel og så bliver den bare stående, i bedste fald med en kvalitetsskabelon.
Det er sænker dansk Wikipedias standard og det indtryk brugerne får.
Det er bedre med ingen artikel end en sølle maskinoversat en og der har jeg ikke tænkt mig personligt at ændre praksis. Mvh () 26. okt. 2024, 17:11 (CEST)
Det virker rimeligt, at maskinoversatte artikler, der virkelig er uforståelige eller meget ubehjælpsomme, bliver slettet on sight. Det er så en vurderingssag, hvornår problemerne i en artikel er så store, at de berettiger sådan en reaktion - en oversat artikel med nogle få skønhedsfejl, men grundlæggende en meget læsbar og oplysende tekst, synes jeg ikke man bør fjerne. De enkelte administratorer kan nok godt have forskellige indstillinger til, hvor denne grænse går; det må man vel acceptere. -- () 26. okt. 2024, 20:47 (CEST)
Enig med Økonom her - der er en individuel vurdering hver gang. Der kan være nuancer i vurderingen af de forskellige artiklers mangler/problemer, men det kan næppe undgås. 
Jeg vil dog gerne slå et slag for, at det nogen gange er forbundet med næsten lige så meget besvær at slette eller flytte en problematisk artikel, som at afhjælpe de værste problemer. 
